Váš list číslo/zo dňa Naše číslo -/-

*Hospodársky subjekt pôsobiaci na relevantnom trhu*

Vybavuje/linka Bratislava

JUDr. Róbert Gogulka 07.03.2023

robert.gogulka@nczisk.sk

Vec

**Prieskum trhu - Výzva na predloženie indikatívnej cenovej ponuky za účelom stanovenia predpokladanej hodnoty zákazky (PHZ)**

Vážený pán, Vážená pani,

žiadam Vás o predloženie indikatívnej cenovej ponuky pre potreby stanovenia predpokladanej hodnoty zákazky **(PHZ)** v súlade s § 6 ods. 1 zákona č. 343/2015 Z. z. o verejnom obstarávaní (ďalej len „ZVO“) na predmet zákazky:***"Inžiniering a stavebný dozor k rekonštrukcii bleskozvodu a uzemnenia administratívnej budovy NCZI (PHZ)"****.*

Cenovú ponuku je potrebné zaslať v štruktúre uvedenej v prílohe tejto výzvy najneskôr do **16.03.2023 do 10.00 hod**. a to výlučne elektronickou formou prostredníctvom systému Josephine alebo **v prípade nedostupnosti systému** Josephine emailom na emailovú adresu robert.gogulka@nczisk.sk

Na základe predložených indikatívnych cenových ponúk v prieskume trhu zostaví Národné centrum zdravotníckych informácií ako verejný obstarávateľ v zmysle ZVO predpokladanú hodnotu zákazky. **Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.**

Verejný obstarávateľ upozorňuje, že opis predmetu zákazky uvedený v prílohe nie je pre verejného obstarávateľa záväzný a vo vyhlásenom verejnom obstarávaní môže obsahovať úpravy a upresnenia.

Ďalšie informácie k výzve sú uvedené v prílohe tejto výzvy.

S pozdravom

 .................................. .................................

 **Ing. Marek Macho Ing. Barbora Mareková**

 **generálny riaditeľ NCZI výkonná riaditeľka NCZI**

# VÝZVA NA PREDLOŽENIE PONUKY (PRIESKUM TRHU)

podľa § 6 ods. 1 zákona č. 343/2015 Z. z. o verejnom obstarávaní

## 1. Názov predmetu zákazky

## Inžiniering a stavebný dozor k rekonštrukcii bleskozvodu a uzemnenia administratívnej budovy NCZI (PHZ)

## 2. Druh zákazky

**Služby**

**3. Identifikácia verejného obstarávateľa :**

|  |  |
| --- | --- |
| Obchodné meno / Názov  | Národné centrum zdravotníckych informácií  |
| Poštová adresa  | Lazaretská 26, 811 09 Bratislava 1  |
| IČO  | 00165387  |
| Kontaktná osoba  | JUDr. Róbert Gogulka  |
| e-mail  | robert.gogulka@nczisk.sk  |
| adresa hlavnej stránky verejného obstarávateľa /URL/  | www.nczisk.sk  |
| Adresa zadávania zákazky /URL/ v systéme JOSEPHINE  | <https://josephine.proebiz.com/sk/tender/38921/summary>  |

## 4. Stručný opis predmetu zákazky

Predmetom prieskumu je získanie indikatívnych cenových ponúk od relevantných hospodárskych subjektov na predmet zákazky, ktorým je inžiniering a stavebný dozor, ktoré budú nevyhnutné pri realizovaní rekonštrukcie bleskozvodov na budove NCZI na Lazaretskej ulici č.26, Bratislava, v zmysle opisu predmetu zákazky tvoriacej prílohu tejto výzvy, za účelom stanovenia predpokladanej hodnoty zákazky (PHZ).

**5. Spoločný slovník obstarávania**

|  |  |
| --- | --- |
| **CPV podľa slovníka**  | **Predmet**  |
| 71320000-7 | Inžinierske projektovanie |
| 71520000-9 | Stavebný dozor |

**6. Miesto a termín poskytnutia služby:** zabezpečenie služieb v súlade s opisom predmetu zákazky v závislosti od ukončenia obstarávania na samotnú realizáciu rekonštrukcie bleskozvodov na budove NCZI na Lazaretskej 26, 811 09 Bratislava 1, predpokladaný rozsah realizačných prác je do 50 dní predpokladaná hodnota rekonštrukčných prác je 16 608,61 EUR bez DPH.

## 7. Spôsob určenia ceny

(Indikatívna) cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov a Vyhlášok č. 97/ 2008 Z . z. a 75/2008 Z. z.

Návrh indikatívnej ceny musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj:

* primeranosť jej stanovenia na základe jemu vzniknutých nákladov a primeranosť zisku,
* požiadavky na technické a odborné kapacity v dostatočnom množstve pre potreby zabezpečenia plnenia predmetu zákazky v požadovaných lehotách a kvalite
* lehoty dodania.

**Verejný obstarávateľ požaduje predložiť vyplnenú / nacenenú Prílohu č. 2 tejto výzvy vo formáte XLS a PDF pri zohľadnení opisu predmetu zákazky uvedeného v Prílohe č. 1 vrátane príloh.**

1. **Možnosť predloženia variantných riešení:**

Verejný obstarávateľ neumožňuje predložiť variantné riešenia.

1. **Lehota na predkladanie ponuky**

Lehota na predkladanie indikatívnych cenových ponúk je do: **16.03.2023 do 10.00 hod**..

## 10. Platobné podmienky

Platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 kalendárnych dní odo dňa preukázateľného doručenia príslušnej faktúry verejnému obstarávateľovi/objednávateľovi. Verejný obstarávateľ neposkytuje preddavky, ani zálohové platby.

## 11. Spôsob predloženia indikatívnej ponuky

**Prostredníctvom systému Josephine** na linke uvedenej v bode 3 tejto výzvy, v prípade výpadku alebo technický problémov výnimočne aj elektronickou poštou na e-mailovú adresu uvedenú v bode 3 tejto výzvy.

**12. Ďalšie súvisiace informácie:**

Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení. **V prípade, že predpokladaná hodnota zákazky bude nižšia ako 10 000 EUR bez DPH verejný obstarávateľ môže zákazku zadať uchádzačovi, ktorého cena bude najnižšia. Uchádzač, ktorému bude zákazka zadaná sa nesmie zúčastniť súťaže na samotnú realizáciu rekonštrukcie.**

V Bratislave, dňa 08.03.2023

 .................................. .................................

 **Ing. Marek Macho Ing. Barbora Mareková**

 **generálny riaditeľ NCZI výkonná riaditeľka NCZI**

Prílohy: Príloha č. 1 – Opis predmetu zákazky vrátane príloh

* + Príloha č. 2 – Cenová ponuka v editovateľnej forme (XLS dokument)